Täiskasvanute seaduse muutmise ja sellega

seonduvalt teiste seaduste muutmise seaduse

eelnõu seletuskirja lisa 1

Rakendusaktide kavandid

KAVAND 1

**Haridus- ja teadusministri määrus**

**Täienduskoolitusasutuse õppekavarühma kvaliteedihindamise tingimused ja kord**

Määrus kehtestatakse [täiskasvanute koolituse seaduse](https://www.riigiteataja.ee/akt/dyn=117072020011&id=119032019087!pr14b1lg3) § 129 lõike 5 alusel.

**§ 1. Määruse reguleerimisala**

(1) Määrusega kehtestatakse õppekavarühma kvaliteedihindamise tingimused ja kord.

(2) Eesti hariduse infosüsteemi kantud täienduskoolitusasutus taotleb mikrokvalifikatsiooniõppe läbiviimiseks õppekavarühma kvaliteedihindamist vastavalt täiskasvanute koolituse seaduse § 129. Õppekavarühmade nimekiri, milles saab hindamist taotleda, esitatakse käesoleva määruse lisas.

**§ 2. Õppekavarühma kvaliteedihindamise korraldus**

(1) Õppekavarühma kvaliteedihindamist teostab Haridus- ja Noorteamet (edaspidi *hindamist korraldav asutus*).

(2) Täiskasvanute koolituse seaduse § 1210 lõike 1 alusel moodustatud hindamisnõukogu kehtestab õppekavarühma kvaliteedihindamise hindamisjuhendi ja metoodika tuginedes käesolevale määruse hindamiskriteeriumidele, õppe kvaliteedinõuetele ning võtab vastu õppekavarühma kvaliteedihindamise otsused.

**§ 3. Õppekavarühma kvaliteedihindamise taotlemine**

(1) Täienduskoolitusasutus taotleb õppekavarühma kvaliteedihindamist Eesti hariduse infosüsteemis.

(2) Täienduskoolitusasutus koostab kvaliteedihindamiseks õppekavarühma eneseanalüüsiaruande ja lisab selle hindamistaotlusele koos muude hindamise läbiviimise korras ettenähtud dokumentidega.

(3) Hindamisnõukogu teeb hindamisotsuse kuue kuu jooksul taotluse esitamisest arvates.

**§ 4. Õppekavarühma kvaliteedihindamine ja esitatavad nõuded**

(1) Õppekavarühma kvaliteedihindamine koosneb täienduskoolitusasutuse eneseanalüüsist ja sõltumatute ekspertide hindamisest. Hindamise käigus hinnatakse õppekavarühmas õppe läbiviimiseks vajalike ressursside piisavust, täiskasvanute koolitajate nõuetele vastavust ja õppekavade vastavust täienduskoolituse standardile. Hindamisel arvestatakse käesoleva määruse paragrahvi 4 lõikele 5 ning täiskasvanute koolituse seaduse § 1210 lõike 2 alusel kehtestatud kvaliteedi hindamise hindamisjuhiste, hindamiskriteeriumide ja metoodikaga.

(2) Hindamist korraldav asutus moodustab õppekavarühma kvaliteedihindamiseks vähemalt kaheliikmelised hindamiskomisjonid. Hindamiskomisjoni liikmed on kompetentsed täienduskoolituse ja selle kvaliteedi tagamise eksperdid, kes on oma tegevuses sõltumatud.

(3) Hindamiskomisjoni koosseis kooskõlastatakse täienduskoolitusasutusega.

(4) Hindamiskomisjon hindab õppekavarühma kvaliteeti täiskasvanute koolituse seaduse, käesoleva määruse ning hindamisjuhiste ja metoodika alusel ning koostab hindamise tulemuste põhjal hindamisaruande, mille esitab hindamisnõukogule.

(5) Õppe kvaliteedinõuded õppekavarühmas on täidetud, kui:

1. ressursid kvaliteetse õppe jätkusuutlikuks läbiviimiseks on piisavad;
2. täiskasvanute koolitajatel on õppe läbiviimiseks vajalikud kompetentsid ja toimub nende arendamine;
3. õppekavad vastavad õigusaktidele ja standarditele ning rahvusvahelistele suundumustele;
4. õppekavad on asjakohased ja sidusad ning toimub nende tõenduspõhine arendamine ja rakendamine;
5. õppija õppimine on toetatud ja tagasisidestatud.

**§ 5. Õppekavarühma kvaliteedihindamise otsus**

(1) Hindamisnõukogu võtab hindamisotsuse tegemisel aluseks täienduskoolitusasutuse õppekavarühma eneseanalüüsiaruande, hindamisaruande ning vajadusel täiendavad hindamisnõukogu kogutud materjalid.

(2) Täienduskoolituse hindamisnõukogu otsused avalikustatakse Eesti hariduse infosüsteemis.

**§ 6. Õppekavarühmad**

Õppekavarühmade loetelu, milles viiakse läbi täienduskoolitusasutuse õppekavarühma kvaliteedihindamist, esitatakse käesoleva määruse lisas.

**§ 7. Määruse jõustumine**

Määrus jõustub 2025. aasta 1. märtsil.

Kristina Kallas

haridus- ja teadusminister

Kristi Vinter-Nemvalts

kantsler

Lisa

Täienduskoolituse õppekavarühmad, milles on võimalik kvaliteedihindamist taotleda

|  |
| --- |
| **Õppekavarühmad** |
| Kirja- ja arvutusoskus |
| Isikuareng |
| Kasvatusteadus |
| Koolieelikute õpetajate koolitus |
| Klassiõpetaja koolitus |
| Aineõpetajate koolitus |
| Audiovisuaalsed tehnikad ja meedia tootmine |
| Moe-, sise- ja tööstusdisain |
| Kujutav kunst ja kunstiteadus |
| Käsitöö |
| Muusika ja esituskunstid |
| Usundiõpetus ja usuteadus |
| Ajalugu ja arheoloogia |
| Filosoofia ja eetika |
| Keeleõpe |
| Kirjandus ja lingvistika |
| Majandusteadus |
| Poliitikateadus ja kodanikuõpetus |
| Psühholoogia |
| Sotsioloogia ja kulturoloogia |
| Ajakirjandus |
| Raamatukogundus, teave, arhiivindus |
| Majandusarvestus ja maksundus |
| Rahandus, pangandus, ja kindlustus |
| Juhtimine ja haldus |
| Turundus ja reklaam |
| Sekretäri- ja kontoritöö |
| Hulgi- ja jaekaubandus |
| Tööoskused |
| Õigus |
| Bioloogia |
| Biokeemia |
| Keskkonnateadused |
| Looduskeskkond ja elusloodus |
| Keemia |
| Maateadus |
| Füüsika |
| Matemaatika |
| Statistika |
| Arvutikasutus |
| Andmebaaside ja võrgu disain ning haldus |
| Tarkvara ja rakenduste arendus ning analüüs |
| Keemiatehnoloogia ja  -protsessid |
| Keskkonnakaitsetehnoloogia |
| Elektrienergia ja energeetika |
| Elektroonika ja automaatika |
| Mehaanika ja metallitöö |
| Mootorliikurid, laevandus ja lennundustehnika |
| Toiduainete töötlemine |
| Materjalide töötlemine (klaas, paber, plast ja puit) |
| Tekstiili, rõivaste, jalatsite valmistamine ning naha töötlemine |
| Kaevandamine ja rikastamine |
| Arhitektuur ja linnaplaneerimine |
| Ehitus ja tsiviilrajatised |
| Põllundus ja loomakasvatus |
| Aiandus |
| Metsandus |
| Kalandus |
| Veterinaaria |
| Hambaravi |
| Meditsiin |
| Õendus ja ämmaemandus |
| Meditsiinidiagnostika ja ravi- tehnoloogia |
| Teraapia ja taastusravi |
| Farmaatsia |
| Eakate ja puudega täiskasvanute hooldamine |
| Lastehoid ja teenused noortele |
| Sotsiaaltöö ja nõustamine |
| Koduteenindus |
| Juuksuritöö ja iluteenindus |
| Majutamine ja toitlustamine |
| Sport |
| Reisimine, turism ja vaba aja veetmine |
| Prügi ja heitvete käsitlemine |
| Töötervishoid ja-kaitse |
| Sõjandus ja riigikaitse |
| Vara- ja isikukaitse |
| Transporditeenused |

KAVAND 2

**Haridus- ja teadusministri määrus**

**Kvalifikatsiooni-, õpi- või töökogemuse nõuded koolitajale, kes viib läbi eesti keele tasemeeksamiks ettevalmistamisele suunatud täienduskoolitust**

Määrus kehtestatakse täiskasvanute koolituse seaduse § 11 lõike 11 alusel.

**§ 1. Üldsätted**

(1) Käesolev määrus sätestab täiskasvanud õppijaid eesti keele tasemeeksamiks ettevalmistava täienduskoolitusasutuse koolitajate kvalifikatsiooni-, õpi- või töökogemuse nõuded.

(2) Käesoleva määrusega sätestatud kvalifikatsiooninõuete vastavust hindab täienduskoolitusasutus.

**§ 2. Täienduskoolitusasutuse eesti keele kui teise keele koolitaja kvalifikatsiooni-, õpi- või töökogemuse nõuded**

(1) Täienduskoolitusasutuse eesti keele kui teise keele koolitaja kvalifikatsiooninõuded on eesti filoloogi või eesti keele kui võõrkeele/teise keele õpetaja haridus kõrghariduse tasemel.

(2) Muu filoloogilise kõrgharidusega koolitaja puhul arvestatakse, et koolitaja on eesti keele õpetamiseks vajalikud teadmised ja oskused omandanud täienduskoolitustega ning tal on eesti keele õpetamise või mitteformaalse eesti keele õpetamise kogemus vähemalt 120 akadeemilist tundi.

(3) Muu kõrgharidusega koolitaja puhul arvestatakse, et koolitaja on eesti keele õpetamiseks vajalikud teadmised ja oskused omandanud täienduskoolitustega ning tal on eesti keele õpetamise või mitteformaalse eesti keele õpetamise kogemus vähemalt 120 akadeemilist tundi.

(4) Kui eesti keele kui teise keele koolitaja ei ole omandanud vähemalt üht keeleseaduse § 26 lõikes 3 nimetatud haridustaset eesti keeles, tõendab tema eesti keele oskust eesti keele C1-taseme tunnistus.

**§ 3. Määruse jõustumine**

Määrus jõustub 2025. aasta 1. märtsil.

Kristina Kallas

haridus- ja teadusminister

Kristi Vinter-Nemvalts

kantsler

KAVAND 3

**Haridus- ja teadusministri määruse muutmine**

**Haridus- ja teadusministri 19. juuni 2015. a määruse nr 27 „Täienduskoolituse standard“ muutmine**

Määrus kehtestatakse täiskasvanute koolituse seaduse § 9 lõike 1 alusel.

**§ 1. Haridus- ja teadusministri 19. juuni 2015. a määruse nr 27 „Täienduskoolituse standard“ muutmine**

Haridus- ja teadusministri 19. juuni 2015. a määruses nr 27 „Täienduskoolituse standard“ tehakse järgmised muudatused:

**1)** paragrahvi 2 lõige 1 sõnastatakse järgmiselt:

„(1) Täienduskoolituse õppekavas sätestatakse vähemalt järgmised andmed:

1) õppekava nimetus;

2) õppekavarühm;

3) õpiväljundid;

4) õpingute alustamise tingimused, juhul kui need on eeltingimuseks õpiväljundite saavutamisel;

5) õppe kogumaht, milles eristatakse kontaktõppe, praktika ja iseseisva õppe maht; kontaktõppes tuuakse välja praktilise õppe maht;

6) õppe sisu;

7) õppekeskkonna kirjeldus;

8) õppematerjalide loend, juhul kui õppekava läbimiseks on ette nähtud õppematerjalid;

9) lõpudokumentide väljastamise tingimused, hindamise korral hindamiskriteeriumid ja -meetodid;

10) koolitaja kvalifikatsiooni, õpi- või töökogemuse kirjeldus;

11) õppekava õpiväljundid, sisu, õppemeetodid, hindamismeetodid- ja kriteeriumid.“;

**2)** paragrahvi 2 täiendatakse lõikega 11 järgmises sõnastuses:

„11. Õppekava õpiväljundid, sisu, õppemeetodid, hindamismeetodid- ja kriteeriumid. moodustavad ühtse terviku.“;

**3)** paragrahvi 2 lõige 4 sõnastatakse järgmiselt:

„(4) Kui täienduskoolituse eesmärk on kutsestandardis või formaalõppe õppekavas sisalduvate kutse-, ameti- või erialase kompetentside omandamine, viidatakse õppekavas asjaomasele kutsestandardile ja selle tasemele kvalifikatsiooniraamistikus ning loetletakse asjaomased kompetentsid. Kui kutsestandard puudub, siis viidatakse formaalõppe õppekavale, asjaomasele moodulile või õppeainele“;

**4)** paragrahvi 2 lõige 5 sõnastatakse järgmiselt:

„(5) Kui täienduskoolituse eesmärk on anda täienduskoolitusel osalejale õigus mingis valdkonnas tegutsemiseks või vastava õiguse taotlemiseks, märgitakse see õppekavas ning õppekava koostamisel arvestatakse õigusaktides sellele koolitusele sätestatud nõuetega.“;

**5)** paragrahvi 3 lõige 3 sõnastatakse järgmiselt:

„(3) Tunnistusele ja tõendile märgitakse vähemalt järgmised andmed:

1) täienduskoolituses osalenud või selle läbinud isiku nimi ja isikukood, selle puudumisel sünniaeg;

2) täienduskoolitusasutuse nimi ja registrikood;

3) majandustegevusteate või tegevusloa registreerimisnumber Eesti hariduse infosüsteemis;

4) õppekava nimetus;

5) täienduskoolituse toimumise aeg ja täienduskoolituse maht;

6) tõendi või tunnistuse väljaandmise riik ja kuupäev;

7) tõendi või tunnistuse number;

8) koolitajate nimed.“;

**6)** paragrahvi 3 lõige 5 sõnastatakse järgmiselt:

„(5) Tunnistusel või selle lisas märgitakse lisaks käesoleva paragrahvi lõikes 3 sätestatule omandatud õpiväljundid ja õpiväljundite saavutatuse hindamismeetodid.“;

**7)** paragrahvi 3 lõige 7 sõnastatakse järgmiselt:

„(7) Tunnistus ja tõend allkirjastatakse või digitembeldatakse täienduskoolitusasutuse kehtestatud korras.“;

**8)** määrust täiendatakse §-ga 3¹ järgmises sõnastuses:

„**§ 3¹. Mikrokvalifikatsioonitunnistus**

(1) Mikrokvalifikatsioonitunnistusele märgitakse lisaks käesoleva paragrahvi lõikes 3 sätestatule järgmised andmed:

1) ISCED haridus- ja koolitusvaldkonna õppekavarühm lähtuvalt standardi lisast;

2) mikrokvalifikatsiooniõppe maht ainepunktides;

3) mikrokvalifikatsiooniõppe kvaliteedi tagamine;

4) hindamistulemus;

5) omandatud mikrokvalifikatsioon. Kui see on osa kvalifikatsioonist, siis lisatakse sellekohane viide.

(2) Kõrgkoolid ja kutseõppeasutused lisavad mikrokvalifikatsioonitunnistusele Eesti kvalifikatsiooniraamistiku taseme, kui õppekava põhineb kõrgharidustaseme õppe või kutseõppe õppeainetel.

(3) Mikrokvalifikatsioonitunnistuse andmed lisab täienduskoolitusasutus Eesti hariduse infosüsteemi.“.

**§ 2. Määruse muutmine**

Määrus jõustub 2025. aasta 1. märtsil.

Kristina Kallas

haridus- ja teadusminister

Kristi Vinter-Nemvalts

kantsler